ai4bharat/Pralekha huggingface dataset:
وزارت اطلاعات ونشریات
پرسار بھارتی اور نیشنل میڈیا اتھارٹی مصر، ٹی وی اور ریڈیو کے لئے پروگراموں کاتبادلہ کریں گے
اطلاعات و نشریات کے مرکزی وزیر جناب انوراگ سنگھ ٹھاکر اور مصر عرب جمہوریہ کے وزیر خارجہ جناب سامع حسن شوکری نے مواد کے تبادلے ، صلاحیت سازی اور مشترکہ پروگرام کی تیاری شعبوں کے لئے مفاہمتی عرضداشت پر دستخط کئے
ہندوستان اور مصر نے آج پرسار بھارتی اور مصر کے نیشنل میڈیا اتھارٹی کے درمیان مواد کے تبادلے ، صلاحیت سازی اور مشترکہ پروگرام کی تیاری کی سہولت کے لئے ایک مفاہمتی عرضداشت پر دستخط کئے ۔اطلاعات و نشریات اور نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر اور مصر حکومت کے وزیرخارجہ جناب سامع حسن شوکری نے اس مفاہمتی عرضداشت پر دستخط کئے۔ نئی دہلی میں واقع حیدرآباد ہاؤس میں دونوں فریقین کے درمیان نمائندہ وفد کی سطح کی بات چیت کے بعد ہندوستان کے عزت مآب وزیر اعظم اور مصر کے عزت مآب صدر کی موجودگی میں دونوں ملکوں کے درمیان مفاہمتی عرضداشتوں کا تبادلہ کیا گیا۔
مفاہمتی عرضداشت پرسار بھارتی کے ذریعے ڈی ڈی انڈیا چینل کی رسائی میں توسیع کرنے کی کوششوں کا حصہ ہے ، تاکہ معیشت، ٹیکنالوجی، سماجی ترقی اور مالا مال ثقافتی ورثے پر مرکوز پروگراموں کے ذریعے ملک کی ترقی کی نمائش کی جاسکے۔مفاہمتی عرضداشت کے دائرے میں دونوں نشریہ کار دو فریقی بنیاد پر مختلف طرز کے کھیل ، خبرنامہ، ثقافت، تفریح اور کئی دیگر شعبوں کے پروگراموں کا تبادلہ کریں گے اور ان پروگراموں کو ان کے ریڈیو اور ٹیلی ویژن پلیٹ فارم پر نشر کیا جائے گا۔ مفاہمتی عرضداشت تین سال کے لئے ہے، جو دونوں نشریہ کاروں کے افسران کو جدید ترین تکنیک سے مشترکہ تیاری اور تربیت کی سہولت بھی فراہم کرے گی۔
پبلک سروس براڈکاسٹر آف انڈیا ’پرسار بھارتی‘کے پاس نشریہ کے شعبے میں تعاون اور شراکت داری کے لئے غیر ملکی نشریہ کاروں کے ساتھ موجودہ وقت میں 39مفاہمتی عرضداشت ہیں۔ یہ مفاہمتی عرضداشت ثقافت، تعلیم، سائنس، تفریح، کھیل ، خبروں وغیرہ کے شعبوں میں غیر ملکی نشریہ کاروں کے ساتھ پروگراموں کے تبادلے کی سہولت فراہم کرتی ہیں۔ مفاہمتی عرضداشت باہمی مفاد اور تربیت کے توسط سے معلومات ساجھا کرنے کے موضوعات سے متعلق مشترکہ پروگراموں کی تیاری کا موقع بھی فراہم کرتی ہیں۔
وزارت دفاع
مشترکہ بیان
نئی دہلی، 08 ستمبر 2022:
8 ستمبر 2022 کو بھارت چین کور کمانڈر سطح کے اجلاس کے 16 ویں دور میں طے پانے اتفاق رائے کے مطابق گوگرا ہاٹ سپرنگز  کے علاقے میں بھارتی اور چینی فوجیوں نے مربوط اور منصوبہ بند طریقے سے علیحدگی اختیار کرنے کا عمل شروع کردیا ہے جو سرحدی علاقوں میں امن و سکون کے لیے سازگار ہے۔
وزارت دفاع
رکشا منتری جناب راج ناتھ سنگھ نے مسلح افواج کے فلیگ ڈے فنڈ میں فراخ دلی کے ساتھ عطیات دینے کی اپیل کی ہے
نئی دہلی 03 دسمبر۔رکشا منتری جناب راج ناتھ سنگھ نے ملک کے عوام پر زوردیا ہے کہ وہ مسلح افواج کے فلیگ ڈے  فنڈ میں دل کھول کر عطیات دیں۔ یہ فنڈ ان سابق فوجیوں کی فلاح وبہبود کے لئے قائم کیا گیا ہے ،جنہوں نے قوم کی بے لوث خدمت کی ۔ آج نئی دلی میں اے ایف ایف ڈی کا رپوریٹ سوشل ریسپانسیبلٹی  کانکلیو 2019 سے خطاب کرتے ہوئے رکشا منتری نے قوم پر زور دیا کہ وہ سابق فوجیوں ،معذور فوجیوںاور ان کے کنبوںکی فلاح وبہبود کو یقینی بنانے کے لئے ، جنہوں نے قوم کا دفاع کرتے ہوئے اپنی جان کی قربانی پیش کی، اپنا مقدس فریضہ ادا کریں ۔
’بھارت کے ویر‘ کے سلسلے میں جب وہ وزیر داخلہ تھے ، اپنا تجربہ بیان کرتے ہوئے رکشا منتری نے اعتماد ظاہر کیا کہ جب قوم کی عزت نفس کا معاملہ آجاتا ہے تو لوگ دل کھول کر عطیات دیتے ہیں اور اے ایف ایف ڈی فنڈ کے معاملے میں بھی ایسا ہی ہوگا۔’ بھارت کے ویر‘ فنڈ کارپوریٹ سیکٹر کی مددسے قائم کیا گیا تھا، جس کے ذریعہ سینٹرل آرمڈ پولیس فورسز کےشہیدوں کے کنبوںکی مدد کی گئی ۔جناب راج ناتھ سنگھ نے وہاں موجود لوگوںکو بتایا کہ انہیں اطمینان ہے کہ جب انہوں نے وزارت داخلہ چھوڑی تواس وقت ’ بھارت کے ویر‘ فنڈ میں 300 کروڑروپے کی خطیر رقم موجود تھی۔انہوں نے تمام متعلقہ لوگوں سے کہا کہ وہ اے ایف ایف ڈی فنڈ کے علاوہ جوانوں کے کنبوںکی مدد کے لئے اسی طرح کا طریق کار اپنائیں۔
رکشا منتری نے اسے ملک کے شہریوں کے لئے ،جن میں صنعتوں کے مالکان بھی شامل ہیں، اپنی ذمہ داری اور فخر قرار دیا کہ وہ بزرگوں اور شہیدفوجیوں کے وارثین کو مجموعی امداد فراہم کریں۔انہوں نے کہا کہ مشکل وقت میں ان کنبوں کے ساتھ کھڑا ہونا ایک عظیم
ذمہ داری ہے ۔
جناب راج ناتھ سنگھ نے جدوجہد آزادی کے دوران اشفاق اللہ خاں اورچندرشیکھر آزاد جیسے انقلابیوں کی عظیم قربانیوں کی یاددلائی ۔ انہوں نے شارٹ سروس کمیشن کے ذریعہ فوج میں شامل ہونے کی خوداپنی کوششوں کے بارے میں بتایا جو ان کی خاندانی وجوہات سے پایہ تکمیل کو نہیں پہنچ سکیں۔ انہوں نے کہا کہ جب کوئی شخص مسلح فوج میں شامل ہوتا ہے تو وہ صرف کیریئر کے لئے نہیں ہوتا بلکہ اس کا مطمح نظر ملک کی خدمت کرنا اور اس کے لئے قربانیاں پیش کرنا ہوتاہے۔
سی ایس آر کانکلیو ، وزارت دفاع سے وابستہ سابق فوجیوں کے محکمے کا ایک بے مثال قدم ہے ،جس کا مقصد سابق فوجیوں کو درپیش چیلنجوں کے بارے میں آگاہی پیدا کرنا ہے اور اس حقیقت سے واقف کرانا ہے کہ کارپوریٹ سیکٹر ان فوجیوں کی باز آبادکاری میں ایک اہم رول ادا کرسکتا ہے ۔سی ایس آر کانکلیو اپنی نوعیت کا پہلا اجتماع تھا ،جس میں کارپوریٹ اور سی ایس آر کے سربراہوں کے شرکت کی دعوت دی گئی تھی۔
رکشامنتری نے ان 13 کارپوریٹس کے نمائندوں کو مبارکباد بھی دی جنہوں نے پچھلے سال اے ایف ایف ڈی فنڈ میں فراخ دلی کے ساتط عطیات دئے تھے۔ کچھ لوگوں نے سابق فوجیوں کی فلاح وبہبود کے لئے اسی وقت عطیات بھی دئے ۔
اس سے پہلے کیندریہ سینک بورڈ کے سکریٹری بریگیڈئیر مریگیندر کمار نے اے ایف ایف ڈی فنڈ کے عطیات کے جمع کرنے ، پچھلے برسوںمیں ان کے استعمال اور اس سلسلے میں پرائیویٹ سیکٹر کی امداد نے کس طرح سابق فوجیوںاور ان کے وارثین کی فلاح وبہبود کے لئے بڑ ا کام کیا ہے ، ایک مقالہ بھی پیش کیا۔سکریٹری  محترمہ سنجیونی کٹی نے بھی سامعین سے خطاب کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5520
(Visitor Counter : 40
وزارت دفاع
اڈیشہ کے گورنر نے بلانگیر میں ایل پی جی سلینڈر بھرنے کے پلانٹ کو قوم کے نام وقف کیا
نئیدہلی۔27؍دسمبر۔اڈیشہ کے بلانگیر میں بی پی سی ایل کے ایل پی جی باٹلنگ پلانٹ کو آج اڈیشہ کے گورنر پروفیسر گنیشی لال نے پٹرولیم اور قدرتی گیس اور اسٹیل کے مرکزی وزیر جناب دھرمیندر پردھان کی موجودگی میں قوم کے نام وقف کیا۔ زراعت اور کسانوں کو بااختیار بنانے سے متعلق اڈیشہ حکومت کے وزیر جناب ارون کمار ساہو ، بلانگیر کی ممبر پارلیمنٹ محترمہ سنگیتا کماری سنگھ دیو اور بلانگیر کے رکن اسمبلی جناب نرسنگھ مشرا اور ریاست کے عہدیدار اور بی پی سی ایل کے دیگر عہدیدار بھی اس موقع پر موجود تھے۔
ابتدائی طور پر بی پی سی ایل کے ایسٹ ایل پی جی پلانٹ کو نائب صدر جمہوریہ ہند ایم وینکیانائیڈو قوم کے نام وقف کرنے والے تھے وہ رائے پور پہنچ چکے تھے لیکن آج خراب موسم کی وجہ سے وہ بلانگیر نہیں آسکے۔ اپنے آڈیو پیغام میں ، جو یہاں سنایا گیا ، نائب صدر جمہوریہ نے 19 مہینے کے ریکارڈ وقت میں مقررہ وقت سے تین ماہ پہلے ہی بلانگیر میں ایل پی جی کا جدید پلانٹ تیار کرنے کیلئے بھارت پٹرولیم کو مبارکباد دی۔ انہوں نے کہا کہ بلانگیر میں ایل پی جی پلانٹ شروع ہونے سے خطے کے لوگوں کو اب کسی دقت کے بغیر سیلنڈر مل سکیں گے۔
بلانگیر ایل پی جی باٹلنگ پلانٹ کا سنگ بنیاد 21 مئی 2018 کو پٹرولیم اور قدرتی گیس اور ہنرمندی کے فروغ کے مرکزی وزیر دھرمیندر پردھان ، حکومت ہند کے سماجی انصاف اور تفویض اختیارات کے مرکزی وزیر تھاور چند گہلوت اور پٹناگڑھ کے ایم ایل اے جناب کے وی سنگھ دیو نے رکھا تھا۔ یہ پلانٹ 103 کروڑ روپئے کی لاگت سے 19 ماہ کے ریکارڈ عرصے میں تیار ہوگیا ہے۔
اجتماع سے خطاب کرتے ہوئے جناب دھرمیندر پردھان نے کہا کہ 2014 تک ملک میں صرف 13.20 کروڑ ایل پی جی کے صارفین تھے جن کی تعداد اب 27 کروڑ سے آگے پہنچ گئی اور صرف اڈیشہ میں ان کی تعداد 80 لاکھ سے زیادہ ہے۔نئے پلانٹ سے ریاست کے مغربی علاقے کے 14 اضلاع کو فائدہ ہوگا۔ ایل پی جی سلینڈر سپلائی کرنے کے لئے 150 سے زیادہ ٹرک کام کریں گے اور اس طرح 500 سے زیادہ راست اور بالواسطہ روزگار کے مواقع پیدا ہوں گے۔ انہوں نے مزید کہا کہ اس پلانٹ سے خطے میں اقتصادی خوشحالی آئے گی۔ انہوں نے وزیراعظم نریندر مودی کا شکریہ ادا کیا جنہوں نے بلانگیر کی ترقی پر خصوصی توجہ دی جو ایک امنگوں کا ضلع بھی ہے۔
بھارت پٹرولیم کارپوریشن لمیٹیڈ  ، پٹرولیم اور قدرتی گیس کی وزارت کے تحت ایک مہارتن پی ایس یو ہے اور اس نے اڈیشہ کے بلانگیر ضلع میں برکانی گاؤں میں ایل پی جی باٹلنگ پلانٹ قائم کیا ہے۔ بی پی سی ایل کا ایک ایل پی جی باٹلنگ پلانٹ اڈیشہ کے خوردہ میں پہلے ہی موجود ہے۔ تیل فروخت کرنے والی کمپنیوں کے بالاسور ، جھارسوگوڈا، خوردہ اور جٹنی میں ایل پی جی سلینڈر بھرنے کے پلانٹ موجود ہیں۔ بلانگیر میں ایل پی جی باٹلنگ پلانٹ کے علاوہ تیل فروخت کرنے والی کمپنیوں کا رائے گڑھ میں نیا پلانٹ قائم کرنے کا منصوبہ ہے۔اڈیشہ میں کُل ملاکر سات نئے اور پرانے باٹلنگ پلانٹ ہیں۔ ان باٹلنگ پلانٹس کی صلاحیت سالانہ 4.06 کروڑ سلینڈر بھرنے کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔و۔ع ن
U-6064
(Visitor Counter : 82
کامرس اور صنعت کی وزارتہ
پیاز کی برآمد سے پابندی ختم کردی گئی
نئی دلی،82؍ دسمبر: مرکزی حکومت نے 1جنوری .2021 سے پیاز کی تمام اقسام کی برآمدات پر سے پابندی ہٹا دی ہے۔
کیمیکلز اور فرٹیلائزر کی وزارت
کو ویکسین کی تیاری میں اضافے کے لیے بھارت بایو ٹیک اور 3 دیگر پی ایس ای میں اضافے کی سہولت
نئی دہلی،06 اگست ،2021 / مختلف کمپنیوں میں کسی دوا / ویکسین کو تیار کیے جانے کی لاگت کا انحصار ڈیولپمنٹ لاگت دانشورانہ حقوق املاک  لاگت ، ٹکنالوجی ، ویکسین پلیٹ فارم اور تیاری کی سطح جیسے عوامل پر ہے۔
بایو ٹکنالوجی کے محکمے نے بتایا ‘‘مشن کووڈ سرکشا – کووڈ – 19 ویکسین تیارکرنے کے بھارتی مشن’’ کے تحت بایو ٹکنالوجی کی صنعت اور تحقیق کی امدادی کونسل  عمل درآمد کر رہی ہے، جو ڈی بی ٹی کی سرکاری شعبے کی ایک انڈرٹیکنگ ہے، اس کے تحت بھارت بایو ٹیک اور سرکاری شعبے کی تین صنعتیں پی ایس ای میں ویکسین تیار کرنے کے کام میں اضافہ کیا جارہا ہے۔ سرکاری شعبے کی اِن صنعتوں میں ہیفکائن بایو فارماسیوٹیکل کارپوریشن لمیٹڈ ممبئی؛ اینڈین ایمیونولوجیکلز لمیٹڈ  حیدرآباد؛ بھارت ایمیونیولوجیکلز بایو لوجیکلز کارپوریشن لمیٹڈ ، بلند شہر شامل ہے۔ ان صنعتوں کو کوویکسن کی تیاری میں اضافے کے لیے مدد دی جا رہی ہے۔ اس کے علاوہ کوویکسین کی تیاری کی ٹکنالوجی کی منتقلی گجرات کووڈ ویکسین کنسورشیم جی سی وی سی کو منتقل کرنے میں بایوٹکنالوجی کے محکمے کے ذریعے مدد دی جا رہی ہے۔ تاکہ آنے والے مہینوں میں کوویکسین کی تیاری میں اضافہ کیا جا سکے۔
صحت اور خاندانی بہبود کی وزارت نے ویکسین تیار کرنے والی گھریلو کمپنیوں کو 100 فیصد پیشگی رقم فراہم کر دی ہے ۔ ان رقوم کو ویکسین تیار کرنے والی کمپنیاں اپنی صلاحیت کو فروغ دینے کے لیے استعمال کر سکتی ہیں۔ حکومت نے کووڈ – 19 ویکسین تیار کرنے والی کمپنیوں میں سے ایک میسرز بایولوجیکل ای کو مالی مدد فراہم کی ہے ۔
مزید یہ کہ صحت اور خاندانی بہبود کی وزارت کے تحت دواؤں کے معیارات اور کنٹرول کی مرکزی تنظیم  نے کووڈ – 19 ویکسین کے کلینیکل تجربے اور منظوری کے لیے درخواست پر جلد از جلد عمل کرنے کا ایک نظام پیش کیا ہے۔
حکومت ہند کی صحت اور خاندانی بہبود کی وزارت نے اہل مستفیدین کے لیے کووڈ - 19 ویکسین خدمات کی بہتر رسائی کو یقینی بنایا ہے۔ جو ان مستفیدین کی سماجی اور اقتصادی صورتحال سے قطع نظر ہے۔
یہ جانکاری صحت اور خاندانی بہبود اور کیمیاوی مادوں و کیمیاوی کھادوں کے وزیر جناب منسکھ منڈویا نے راجیہ سبھا میں آج ایک تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7538
(Visitor Counter : 98
وزیراعظم کا دفتر
ہندوستانی ساحلی محافظ کے یوم تاسیس کے موقع پر وزیر اعظم کی طرف سے نیک خواہشات کا اظہار
وزیر اعظم جناب نریندر مودی نے ہندوستانی کوسٹ گارڈ کو ان کے یوم تاسیس کے موقع پر نیک خواہشات کا اظہار کیا ہے۔
ایک ٹوئٹ میں وزیر اعظم نے کہا :
’’انڈین کوسٹ گارڈ فیملی کے لیے ان کے یوم تاسیس پر نیک خواہشات۔
ایک جامع اہمیت کی حامل تنظیم، ہمارے کوسٹ گارڈ پیشہ ور افراد کی ایک غیر معمولی ٹیم ہے جو چابک دستی کے ساتھ ہمارے ساحلوں کی حفاظت کرتی ہے اور وہ انسانی بنیادوں پر کی جانے والی کوششوں میں بھی ہمیشہ پیش پیش رہتے ہیں‘‘۔
بہت چھوٹی، چھوٹی اور درمیانی صنعتوں کی وزارت
کھادی ٹیکسٹائل کا فروغ
کھادی ٹیکسٹائل کو فروغ دینے اور کھادی صنعت کو جدید بنانے کے مقصد سے کھادی اینڈ ولیج انڈسٹریز کمشنر  کے زریعہ ایم ایس ایم ای کی وزارت نے گزشتہ برسوں میں ملک بھر میں شہرت یافتہ کئی ٹیکنیکل انسٹی ٹیوٹس کے ذریعہ کئی اقدامات کئے ہیں اور ماضی میں بھی ترقی یافتہ ٹیکنالوجی فراہم کرائی ہے۔ کے وی ائی سی کے ایسے اقدامات کی تفصیل ضمیمہ -1 میں دی گئی ہے۔
کے وی آئی سی کے ذریعہ ایم ایس ایم ای کی وزارت کھادی اینڈ ولیج انڈسٹریز  کی مصنوعات کی برآمدات میں براہ راست نہیں ہے۔ کھادی ٹیکسٹائلز کی برآمدات کو فروغ دینے کے لئے کے وی آئی سی کے ذریعہ کئےجانے والے اقدامات کی تفصیل ضمیمہ II میں دی گئی ہیں۔
گزشتہ تین برسوں کے دوران کھادی کے شعبے کے تحت اتر پردیش ریاست سمیت رجسٹریشن کرانے والے نئے اداروں کی تعداد درج ذیل ہے:
|
|
سال
|
|
رجسٹرڈ نئے کھادی انسٹی ٹیوٹ
|
|
اتر پردیش میں رجسٹرڈ نئے کھادی انسٹی ٹیوٹ
|
|
2018-19
|
|
114
|
|
0
|
|
2019-20
|
|
105
|
|
1
|
|
2020-21
|
|
79
|
|
7
ضمیمہ I اور ضمیمہ II کے لیے یہاں کلک کریں
بہت چھوٹی ، چھوٹی اور اوسط درجے کی صنعتوں کے وزیر مملکت جناب بھانو پرتاپ سنگھ ورما نے آج راجیہ سبھا میں ایک تحریری جواب میں یہ معلومات فراہم کرائیں۔
محنت اور روزگار کی وزارت
آتم نربھر بھارت روزگار یوجنا کے تحت مستفیدین
نئی دہلی، 21 جولائی 2022:
کوویڈ-19 وبا کے دوران نئے روزگار کے مواقع پیدا کرنے اور روزگار کے نقصان کی بحالی کے لیے آجروں کو حوصلہ افزائی کے لیے یکم اکتوبر 2020 سے آتم نربھر بھارت روزگار یوجنا  کا آغاز کیا گیا ہے۔ اس اسکیم کی اہم خصوصیات کا خلاصہ ذیل میں پیش کیا گیا ہے:
- 15000 روپے سے کم ماہانہ اجرت لینے والا ملازم جو یکم اکتوبر 2020 سے پہلے ایمپلائز پروویڈنٹ فنڈ آرگنائزیشن  میں رجسٹرڈ کسی بھی اسٹیبلشمنٹ میں کام نہیں کر رہا تھا، اس فائدے کا اہل ہے۔ وہ ملازمین جنھوں نے کوویڈ-19 وبا کے دوران اپنی ملازمت کھو دی تھی اور 30.09.2020 تک کسی ای پی ایف کے تحت اسٹیبلشمنٹ میں شامل نہیں ہوئے تھے وہ بھی اس فائدے کے اہل ہیں۔
- حکومت ہند دو سال کی مدت کے لیے ملازم کے حصے  اور آجر کے حصے  دونوں کو قابل ادائیگی حصہ یا صرف ملازم کا حصہ، ای پی ایف او رجسٹرڈ اداروں کی ملازمت کی طاقت پر منحصر ہے۔
- یہ اسکیم یکم اکتوبر 2020 سے شروع ہوئی تھی اور 31 مارچ 2022 تک اہل آجروں اور نئے ملازمین کے لیے رجسٹریشن کھلا تھا۔
اس اسکیم کا مقصد کل 71.80 لاکھ ممبران کو فائدہ پہنچانا تھا۔ اس اسکیم کے تحت کل رجسٹریشن 11.75لاکھ ہے۔ 13.07.2022 تک ملک میں 1.50 لاکھ اداروں کے ذریعے 59.54 لاکھ مستفید ین کو فوائد فراہم کیے گئے ہیں۔
اسکیم کی کوریج بڑھانے کے لیے رجسٹریشن کی آخری تاریخ کو نو ماہ یعنی 30.06.2021 سے بڑھا کر 31.03.2022 کردیا گیا۔
یہ معلومات وزیر مملکت برائے محنت و روزگار جناب رامیشور تیلی نے آج راجیہ سبھا میں ایک تحریری جواب میں دی۔
ریلوے کی وزارت
ڈاکٹر بشنو پرساد نندا نے ریلوے بورڈ میں ڈائریکٹر جنرل، ریلوے صحت خدمات  کے عہدے کی ذمے داری سنبھالی
نئی دہلی، 6/جولائی 2020 ۔ ڈاکٹر بشنو پرساد نندا نے ریلوے بورڈ میں ڈائریکٹر جنرل، ریلوے صحت خدمات  کے طور پر عہدے کی ذمے داری سنبھال لی ہے۔ وہ ریلوے بورڈ میں محکمہ صحت کے اعلیٰ ترین عہدے پر فائز ہوئے ہیں۔ اس سے پہلے ڈاکٹر بی پی نندا جنوبی ریلوے کے پرنسپل چیف میڈیکل ڈائریکٹر کی حیثیت سے خدمات انجام دے رہے تھے۔
یوپی ایس سی کی 1983 میں منعقدہ کمبائنڈ میڈیکل سروسیز ایگزامنشین میں ڈاکٹر بی پی نندا نے کل ہند سطح پر پہلی پوزیشن حاصل کی تھی اور انھیں انڈین ریلوے میڈیکل سروسیز کے لئے منتخب کیا گیا تھا۔ ڈاکٹر بی پی نندا 14 نومبر 1984 کو جنوب مشرقی ریلوے کے کھڑگ پور ڈویژنل اسپتال میں انڈین ریلوے میڈیکل سروسیز میں شامل ہوئے تھے۔
پروبیشن کی مدت مکمل ہونے کے بعد ڈاکٹر نندا کو ناگپور ڈویژن کے تحت مدھیہ پردیش میں چھندواڑہ صحت اکائی میں اسسٹنٹ ڈویژنل میڈیکل افسر کے طور پر تعینات کیا گیا اور بعد میں انھیں رانچی کے ہٹیا ریلوے اسپتال میں ٹرانسفر کردیا گیا، جہاں انھوں نے 7 برسوں تک خدمات انجام دیں۔ اس کے بعد انھیں بھبنیشور کے مانچیسور ریلوے اسپتال میں ٹرانسفر کردیا گیا۔ ڈاکٹر نندا نے 1994 سے 1997 تک ممبئی یونیورسٹی، بامبے سے این این ٹی میں پوسٹ گریجویشن کیا اور پھر ادرا ڈویژنل ریلوے ہاسپیٹل میں ای این ٹی اسپیشلسٹ کے طور پر تعینات ہوئے جہاں انھوں نے 15 سال یعنی 1997-2012 تک خدمات انجام دیں۔
ڈاکٹر بی پی نندا نے چکردھرپور ڈویژن کے چیف میڈیکل سپرنٹنڈنٹ کے طور پر ایس اے جی سطح پر پرموشن کے بعد اپنا ایڈمنسٹریٹیو کیریئر شروع کیا اور 2018 تک اَدرا  اور مدراس  میں سپرنٹنڈنٹ رہے۔ اس کے بعد جنوبی ریلوے کے پرنسپل چیف میڈیکل ڈائریکٹر کے عہدے تک پہنچے۔ جنوبی ریلوے میں 6 ڈویژن اسپتال ہیں جن میں سب سے باوقار ایان ورم میں واقع پیرمبور ریلوے ہاسپیٹل ہے۔
جنوبی ریلوے کے پرنسپل چیف میڈیکل ڈائریکٹر کے طور پر ڈاکٹر نندا اس زون کے لئے دواؤں اور سرجیکل آلات کی ای-خرید  کو نافذ کرنے میں معاون رہے۔ ان کی صلاحیت مندانہ قیادت نے میڈیکل ڈپارٹمنٹ نے ای-پروکیورمنٹ کا عمل مکمل کیا اور سبھی ڈویژنوں میں مساوی تقسیم کو یقینی بنایا۔ طبی شعبے میں جدید ترین ترقی کے ساتھ آئی آر ایچ ایس کیڈر کو اَپڈیٹ کرنے کے لئے اکیڈمک سرگرمیوں کو رفتار ملی ہے۔ ڈاکٹر بی پی نندا کی مدت کار کے دوران زونل سطح پر دو سی ایم ای پروگرام اور ایک کل ہند سی ایم ای پروگرام کا انعقاد کیا گیا تھا۔
زراعت اور کاشتکاروں کی فلاح و بہبود کی وزارت
اونٹوں سے متعلق قومی تحقیقی مرکز
اونٹوں سے متعلق نیشنل ریسرچ سینٹر، بیکانیر کی گجرات میں ایک شاخ قائم کرنے کے لئے حکومت گجرات سے مناسب قیمت / لیز پر مناسب زمین اور دیگر وسائل مطلوب ہیں۔
خارائی اونٹوں کے تحفظ کے اقدامات-:
۱۔ ڈی ای آر / آئی سی اے آر کے ذریعہ خارائی اونٹ کی نسل کے طور پر خصوصیات، رجسٹرڈ اور گزٹ کئے جا چکے ہیں۔
۲۔ اونٹوں کی نسل کے مزیدتحفظ اورفروغ کے لئے این آر سی سی نے کامدھینو یونیورسٹی، گجرات کے ساتھ درج ذیل اہتمام کے تحت ایک معاہدے پر دستخط کئے ہیں۔ سائنسی خطوط پر اونٹوں کی پرورش کیلئے کسانوں کی تربیت۔  سائنسدانوں اور کسانوں کی باہمی ملاقاتوں کا اہتمام۔  جانوروں کے صحت سے متعلق کیمپوں کا انعقاد۔  اونٹ کے دودھ کے کاروبار کے فروغ کی خاطر طرف تکنیکی مدد فراہم کی فراہمی۔
لداخ میں دوہرے کوہان والے اونٹوں کے تحفظ کیلئے این آر سی سی، بیکانیرکی طرف سے مندرجہ ذیل کارروائی کی جارہی ہے-:
۱۔ وادیء نوبرا میں ہیلتھ کیمپ لگا کر اونٹوں کی صحت کی دیکھ ریکھ۔
۲۔ چارے کے مقامی وسائل کو بروئے کار لا کر غذائیت کا انتظام۔
یہ معلومات آج زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں فراہم کیں۔
وزیراعظم کا دفتر
ملک بھر کے ریلوے اسٹیشنوں کی تجدیدکاری کرنا ہماری حکومت کی ترجیح ہے: وزیراعظم
وزیراعظم جناب نریندر مودی نے گوالیار ریلوے اسٹیشن کی ازسر نوتجدید کاری کے لئے جاری کاموں کی ستائش کی ہے۔
ریلوے کے مرکزی وزیر جناب اشونی ویشنو کی سوشل میڈیا پوسٹ  کو شئیر کرتے ہوئے وزیراعظم نے کہا:
’’بہت خوب! ملک بھر کے اسٹیشنوں کی تجدید کاری کرنا ہماری سرکار کی ترجیح ہے۔گوالیار ریلوے اسٹیشن پر جدید سہولیات کے فروغ سے مسافروں کا سفر بہت آسان ہونے والا ہے۔‘‘
بجلی کی وزارت
این ٹی پی سی لاک ڈاؤن کے باوجود بلاتعطل بجلی فراہم کرتا ہے
تمام پلانٹوں میں لاک ڈاؤن اور معاشرتی دوری کے رہنما خطوط پر عمل کیا جا رہا ہے
این ٹی پی سی ونڈیاچل نے 13 اپریل 2020 کو 100 فیصد پی ایل ایف حاصل کیا
نئی دہلی، 25 اپریل 2020، کورونا وبائی مرض ہندوستان کی سب سے بڑی بجلی پیدا کرنے والی اور وزارت بجلی کے تحت آنے والی سرکاری شعبہ کی کمپنی این ٹی پی سی کا ملک کو بلا تعطل بجلی فراہم کرنے میں اس کا حوصلہ توڑنے میں ناکام رہی ہے۔ بحران کی اس گھڑی میں این ٹی پی سی ملک کو بلا تعطل بجلی فراہم کر رہی ہے۔ جدید اور قابل تجدید توانائی کے وزیر مملکت  جناب آر کے سنگھ کے تعاون اور رہنمائی میں مہارتنا کمپنی کے ہر ایک بجلی اسٹیشن کی کارکردگی اپنی اعلیٰ سطح پر پہنچ گئی ہے۔
کوویڈ۔ 19 کے بحران نے بجلی کی افادیت کی اہمیت کو واضح کیا ہے ، جس نے زیادہ اہمیت اختیار کرلی ہے کیونکہ معیشت کے متعدد شعبوں کو آسانی سے چلانے میں بجلی انتہائی ناگزیر ہے۔ این ٹی پی سی بجلی کی مسلسل فراہمی کے لئے کوئلے کی سپلائی کا بھی موثر انداز میں انتظام کررہی ہے۔
این ٹی سی پی جہاں چوبیس گھنٹے بجلی کی فراہمی کو یقینی بنا رہی ہے، وہیں کمپنی کے سبھی پلانٹوں میں لاک ڈاؤن اور معاشرتی فاصلے سے متعلق رہنما اصولوں پر سختی سے عمل کیا جا رہا ہے۔ بجلی کی پیداوار سے ہٹ کر پی ایس یو غیر مراعات یافتہ طبقوں اور مہاجر مزدوروں کو راشن اور طبی امداد کی فراہمی کر کے معاشرتی بہبود کی سرگرمیوں میں بھرپور تعاون کر رہی ہے۔ این ٹی پی سی کی انتظامیہ باقاعدہ طور پر ان پیشرفتوں پر کڑی نگرانی کر رہی ہے تاکہ ملک کے ہر ایک گوشے میں کووڈ۔ انیس کے خلاف لڑائی کے دوران بجلی کی سپلائی بنی رہے۔
اس کے بجلی اسٹیشنوں کے بیڑے میں سے این ٹی پی سی ونڈیاچل ملک کا سب سے بڑا بجلی اسٹیشن ہے جس نے 13 اپریل 2020 کو 100 فیصد سے زیادہ پی ایل ایف حاصل کیا اور ہندوستان کے پہلے الٹرا سپرکریٹیکل بجلی اسٹیشن این ٹی پی سی کھرگون کی دوسری 660 میگاواٹ کی اکائی اس مدت کے دوران کاروباری ہو گئی۔
این ٹی پی سی گروپ کی کل تنصیبی 62110 میگاواٹ صلاحیت کے ساتھ ، این ٹی پی سی کے پاس 70 پاور اسٹیشن ہیں یعنی 24 کوئلہ ، 7 مشترکہ سائیکل گیس / مائع ایندھن ، 1 ہائیڈرو ، 13 قابل تجدید کےساتھ ساتھ 25 جے وی پاور اسٹیشنز۔
وزیراعظم کا دفتر
وزیر اعظم نے بیڈ منٹن ڈبلز میں کانسے کا تمغہ جیتنے پر ٹریسا جولی اور گائتری گوپی چند کے تئیں فخر کا اظہار کیا
وزیر اعظم جناب نریندر مودی نے برمنگھم دولت مشترکہ گیمز 2022 میں بیڈ منٹن ڈبلز میں کانسے کا تمغہ جیتنے پر ٹریسا جولی اور گائتری گوپی چند کو مبارکباد دی ہے ۔
وزیر اعظم نے ٹوئیٹ کیا:
’’بیڈ منٹن ڈبلز میں کانسے کا تمغہ جیتنے پر ٹریسا جولی اور گائتری گوپی چند پر مجھے فخر ہے ۔دولت مشترکہ کھیلوں کے لئے روانہ ہونے سے پہلے ٹریسا نے مجھ سے گائتری سے اپنی دوستی کے بارے میں بتایا تھالیکن انہوں نے یہ یقین کے ساتھ یہ نہیں بتایا تھا کہ اگر وہ میڈل جیت جاتی ہیں تو کیسے جشن منائیں گی ۔مجھے امید ہے کہ انہوں نے اب اپنا منصوبہ بنالیا ہوگا ۔‘‘
وزیراعظم کا دفتر
وزیر اعظم نے ہم وطنوں کو عیدالفطر کی مبارکباد دی
وزیر اعظم جناب نریندر مودی نے ہم وطنوں کو عیدالفطر کے موقع پر مبارکباد پیش کی ہے۔
وزیر اعظم نے ایک ٹویٹ میں لکھا، ’’عیدالفطر کے مبارک موقع پر مبارکباد۔ میں تمام لوگوں کی اچھی صحت اور فلاح و بہبود کے لیے دعا کرتا ہوں۔ ہم باہم متحد ہوکر مشترکہ کوششوں سے عالمی وبائی مرض کو دور کر سکتے ہیں اور انسانی فلاح و بہبود کو آگے بڑھانے کی سمت میں کام کر سکتے ہیں۔
عید مبارک!‘‘
وزارت خزانہ
ڈی جی جی آئی کے افسران نے 4500 کروڑ روپے سے زیادہ کی جعلی رسیدوں کے نیٹ ورک کا پردہ فاش کیا
نئی دہلی14 جنوری 2022/ حال ہی میں ڈی جی جی آئی کی طرف سے کچھ جعلی فرموں کے خلاف ایک مقدمہ درج کیا گیا تھا، جو اپنے کاروبار کی اصل جگہ پر موجود نہیں تھیں۔ ان فرموں سے جڑے اصل افراد کا پتہ لگانےکے لئے، اصل پتہ جہاں سے جی ایس ٹی رٹرن داخل کئے گئے تھے، کا پتہ لگایا گیا۔ پھر 6 جنوری 2022 کو دہلی کے اس احاطے میں تلاشی لی گئی۔ تلاشی کے دوران پتہ چلا کہ مالک اپنے سرورس پر ’کلاؤڈ اسٹوریج‘ کی خدمات مختلف صارفین کو اپنے مالی اکاؤنٹس کو برقرار رکھنے کے لئے فراہم کرنے میں مصروف ہے۔
مشبہ سرور س میں سے ایک کی جانچ پڑتال پر ٹیلی ڈیٹا سے کچھ فرموں کی تفصیلات حاصل کی گئی۔ پروپرائیٹر کی جانب سے بتایا گیا کہ اس ٹیلی ڈیٹا کے اعدادوشمار کو کولکتہ میں واقعہ ایک سینڈی کیٹ کے ذریعہ برقرار رکھا جارہا ہے۔ ان افراد کے پتوں کی تفصیلات پروپرائٹرس سے حاصل کی گئیں اور پھر 10 جنوری 2022 کو کولکتہ کے مختلف مقامات پر تلاشی لی گئی۔
تلاشی کے دوران بڑی مقدار میں دستاویزات، بشمول موبائل، مختلف چیک بکس مختلف ملکوں کے اسٹمپ پیپر اور سم کارڈ برآمد ہوئے ہیں۔ الیکٹرانک آلات دستاویزات اور ای میل کے ذریعہ پتہ چلا ہے کہ یہ افراد دہلی کے احاطہ میں پائے جانے والے سرور پر ڈیٹا کو دور سے ہینڈل کررہے ہیں۔
ٹیلی کے اعدادوشمار کی چھان بین سے معلوم ہوا ہے کہ اس سینڈیکیٹ کے ذریعہ 636 فرمیں چلائی جارہی ہیں۔ سینڈیکٹ کے ماسٹر مائنڈ نے قبول کیا ہے کہ انہوں نے ان فرموں میں صرف رسیدیں جاری کیں، اور ان کے لئے کوئی سامان فراہم نہیں کیا۔ انہوں نے انوائسیس جاری کی ہیں جن میں تقریباً ْقابل ٹیکس مالیت 4521 کروڑ روپے شامل ہے، اس میں تقریباً 741 کروڑ روپے آئی ٹی سی مضمر ہے۔
جانچ کے دوران جی ایس ٹی کی 4.52 کروڑ روپے کی رقم ان فرموں کے آئی پی سی کھاتہ میں دستیاب آئی ٹی سی کو تبدیل کرکے جمع کرائے گئے ہیں۔ اس کے علاوہ، اب تک تقریباً ان فرموں کے مختلف بینک کھاتوں میں پڑی سو کروڑ روپے کی رقم کو منجمد کردیا گیا ۔پورے ریکٹ کے ماسٹر مائنڈ کو 13 جنوری 2022 کو گرفتار کرلیا گیا ہے۔ معاملے کی مزید تفتیش جاری ہے۔
ش ح۔ ش ت۔ج
Uno-411
(Visitor Counter : 136
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 152.52 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 19.84 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,52,52,23,275
|
|
بچی ہوئی خوراکیں
|
|
19,84,31,861
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 152.52 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 19.84 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔